CUVANTUL ROMÂNESC 


E bine chiar dela inceput 
să subliniez că fără. tăria de 
caracter a lui “Remus 
Radina, cartea de față nu ar 
fi putut apărea. Sunt dbi 
ani trecuți de când, Radina, 
arătându-mi manuscrisul 
respectiv îmi vorbea 
pătruns de datoria ce-o are 
de îndeplinit ca să publice 
lucrarea unui frate de-al 
său şi știu cât sa zbătut 
până în sfârşit editura 
Coresi a înţeles să-i vină 
mărinimos în întâmpinare. 

Victoria ce i-a adus-o 
destul de temerara acțiune, 
dedicată cum nu se poate 
mai adecvat anului deţinu- 
tului politic român, îi 
dorim să-i umple ființa cu 
mulțumirea pe care desigur 
o merită. Incă o dată gândul 
nostru bun se îndreaptă şi 
înspre editorii mult 
apreciatului manuscris. 

Prefaţa iscălită de același 
Remus Radina ni-l prezintă 
pe autorul cărţii “Drumul 
crucii” în câteva rânduri de 
adâncă tensiune interioară, 
aşa cum doar rugăciunile 
şoptite la icoane o mai au. 
Pe această cale aflăm că A. 
State este ceea ce se chiamă 
un erou, deținutul care i-a 
sărutat mâna de pe cârjă în 
închisorile comuniste, a 
prefigurat gestul de mâine 
al țării recunoscătoare. Cele 
enunțate cântăresc greu pe 
balanța judecății noastre, 


odată ce vin dela un om de 


absoluta curăţenie sufle- 


tească a lui Remus Radina. 

Citind Drumul crucii 
rămânem convinși că Aurel 
State ne dă o lecție unică de 
eroism, numai că pentru a. 
fi de acord asupra ei va fi 
necesar să definim conținu- 
tul noţiunii în cauză. Dacă 
după reprezentarea unora, 
a fi erou înseamnă a execu- 
ta fapte de nemaipomenită 
vitejie, atunci Aurel State 
nu face parte dintre aceştia, 
de altfel atare acte pot 
adeseori să fie declanșate 
din frica disperată a 
lașului, analizată printre 
alţii în unele din nuvelele 
sale, sub reflexul grimasei 
sardonice, de către Guy de 
Maupassant. Conform păre: 
rii din Eneida, a poetului 
mantovan Publius Vergilius 
Naro adevăratul eroism se 
deduce din faptele de 
fiecare zi, deci în acest sens 
eroismul s'ar suprapune 
condiției umane consacrată 
fără fisuri principiilor şi, 
idealurilor sale de viață, 
prin urmare dacă primul ar 
fi insul eroului de ocazie, 
cel de al doilea ar înfățișa 


„pe eroul total, arhetipul en- 


telehiei aristotelice. 

In acest mod va merge pe 
“drumul. crucii” A. State, 
asemenea unui sfânt de El 
Greco în ochi strălucindu-i 
lacrimi limpezi, ca nişte iz- 
voare, ce oglindesc în ele, 
cerul. 

Acţiunea priveşte răz- 
boiul din Crimea dintre anii 
1942-1944, cu cele două file 
ale sale: cucerirea Sevasto- 
polului urmată peste alţi 
doi ani de încercuirea lor şi 
căderea ca prizonieri în Mai 
1944. Descrierea nu se face 


“sub formă obiectivă, 


tolstoiană dar nici ca jurnal 
de front în, maniera lui 
Camil Petrescu de pildă. 
Drumul crucii ocupă un loc 


Pi 


de mijloc, ar fi un fel de 
istorie a inimii redactată 
pentru rememorarea 
anumitor etape ale destinu- 
lui, existență ajunsă la una 
din _Yăspântiile  veşniciei, 
de-aici, chiar dacă nu sunt 
recunoscute, anumite 
manevre  proustiene, căci 
tinerețea rămâne indiferent 
de cadru, tinereţe. 

Si fiindcă jocul se 
tocmeşte cu moartea, atitu- 
dinea mioritică va motiva 
seninătatea de a o înfrunta, 
simţindu-şi fruntea lipită 
de stele şi privirile îngreu- 
nate de promoroaca lucefe- 
rilor. In consecință, lipsa 
oricăror stridențe sau revol- 
te, domină răbdarea de a 
suporta a  biblicului Iov, 
doar totul se desfăşoară în 
ovalul enorm numit 
Dumnezeu, în legendă, în 
taină. E 

Oricât ar părea de 
paradoxal şi imposbil ar- 
moniile scrisului lui Aurel 
State urmează cadenţele 
aurorelor mozartiene, iau 
forma de arhitectură dreap- 
tă a unor temple construite 
din marmora de Paros a 
luminii. 

Dau un exemplu grăitor: 
Atacul Sevastopolului se 
petrece într'o primăvară de 
vis, leitmotivul: spiritului 
pur îl alcătuieşte 
halucinantul câmp cu flori 
roşii de mac. Rememorăm 
scena din Doctor Jivago de 
Pasternak, câmpul cu flori 
roşii de mac, unde cad 
secerați de mitralieră nişte 
copii, cadeți conduşi de un 
bătrân comandant, ratat de 
arme. Sau același câmp al 
macilor roşii, pictură de 
Monet, pretractate nu 
comod din fotoliul unui 
muzeu ci din tranșee, sub 
obuze, stropit de sângele 
camaradului sfârtecat de 
schije, lângă tine. 

lată sub ce auspicii 
umane, lipsit de morgă şi 
teatralism declamatoriu se 
dezvoltă autenticul eroism 
al lui Aurel State. La at- 
mosfera visului hieratic de 
parcă bătălia s'ar fi încins 
la porțile centaurilor din 
mitologie, mai contribuie 
prezenţa prietenului, 
căpitanul George Fonea, cel 
ce prin poezia sa trans- 
formă pașii  înorogului 
întunecimii in zboruri 
diafane de înger. Rănit, 
fără un ochi, refuză să-și 
părăsească oamenii ca dela 
sine înțeles fapt. '“divers” 
ale cărui proporţii viitorul 
are sarcina să le stabilească 
în dimensiunile urieșescu- 
lui titanic. e 

Neîndoios, George Fonea, 
este un alt erou total. d 

După doi ani încercuiți» 
cu spatele la mare deși răz- 
boiul este pierdut lupta se 
duce neschimbată - mai 
departe, tancurile sunt 
oprite cu pușca şi piepturile 
soldaţilor, demni urmași ai 
celor dela Smârdan, Plevna, 
Oituz şi Mărăşeşti. Fiorul 
mării, al mijlocului e sal- 
vare şi retragere spre casă, 
îl ghicim din mirajul vede- 
telor marine, în fond o fată 
morgană zedala de caii 

orți plutind pe ape. 
=: aliliă: rezistență dârză 
va urma şi în prizonierat. 
Spre cinstea lui, A. State 
nu va mmi pe nici unul din 

trădătorii trecuţi în tagma 
antifasciştilor lui Ana 
Pauker şi a trupelor lui 
Tudor Vladimirescu. Nu se 
consideră în stare'să le facă 
rechizitoriul, să ridice pia- 
tra din parabola Mântuito- 
rului și să o arunce în ei. 
Nu are cuvinte decât pentru 
fraţii lui de suferință, pe 
aceştia îi citează, de aceştia 
este mândru şi îi iubeşte, 
ne transmite și nouă din 
bogăția imaculatelor lor 
vieți. 

Revenind la zilele sale 
din Crimeea nu vom omite 
cunoştinţele sale printre 
Tătarii autohtoni, între ei 
Zenaib şi Ashe par femei 
coborite din Una şi o mie de 
nopți. "*Legenda şi taina” 
locurilor descoperite în 
timpurile de război şi lavă 
ale războiului ne duc la 
volumul de poezii Poeme 
pentru cruciați al lui Al. 
Gregorian. Aceleaşi sen- 


timente şi experienţe spiri- . 


tuale, a ''Balaclavei 
cântând”, picuri de neste- 
mate şi vise ieşite ca nuferii 
din mocirlele beznei, în poe- 
zia lui: Al. Gregorian şi în 
proza lui A. State. Ceea ce 
vine să ne vorbească despre 
înalta conștiință a părinţilor 
şi fraților noştri, plecați în 
cruciada din Răsărit ca să 
se bată pentru libertatea, 


noastră. Si astă nu se poate - 
când 
"inima este un fel de Graal 


face decât atunci 


sfânt. Potir pus pe altarul 
marii jertfe. Inimă pură și 
curată ca vinul şi pâinea 
Cinei de taină. 
Recepţionarea acestor 
voci care se regăsesc după 
atâţia ani în unisonul de 
cor al crezului lor de gene- 
rație, dezvăluie cititorului 
de astăzi ceva din măreţia 
trăirii, pe viu, a istoriei. 


Bineînţeles mă refer la 
Istoria Românilor. 
Caracterul olimpian, 


seren, al firii lui A. State, îl 
punem în legătură şi cu 
originea sa din cetatea de 
sub munţi, Câmpulung- 
Muscel, orăşel astfel descris 
de autorul nostru: ''Câm- 
pulungul Muscelului, 
primul scaun de domnie al 
Tării Româneşti, rămăsese 
până în anii dinaintea 
celui de-al doilea război 
mondial un orăşel proaspăt, 
curat şi duminical, cu loc 
pentru viaţa tânără, fără 
încremeniri şi gravul 
stemelor şi lespezilor-care 
fac vestite alte locuri cu 
atât trecut- dar şi fără 
deschiderea asurzitoare 
spre viitorul vieţii de azi; 
cu înălțimile albastre ale 
Făgărașilor, dar și cu 
deschiderile dunărane sub 
ochi, cu legănarea de doină 
a muscelelor sub tălpi, cu 
locuri de staţie fără orien- 
tare turistică spre pretu- 
tindeni, cu ierni molcome, 
cu fulgii din amintire, cu 
veri proaspete, cu fâneţi de 
mireasmă, grădini de 
pomet, cu ritmuri cu 
brâuleţ dar și armonii de iie 
musceleană și în locuri, şi 
în oameni, imi aminti 
brusc că-l uitasem.” 

lată mediul in care 
“venea Dumnezeu ca un 
gospodar cuminte după ce- 
şi isprăvise lucrarea” unde 
a învăţat A. State să 


iubească soarele, natura şi 
florile, matricea valaho- 
muntenească de unde şi-au 
însuşit patima de grădinar 
T. Arghezi la margine de 
Bucureşti sau Al. 
Gregorian în depărtata 
Malaga. Aurel State ni se 
profilează ca un Pană Trăz- 
nea, personaj celebru de-al 
lui Brătescu-Voineşti, tran- 
smutat din Târgoviștea lui 
liniștită în plin război, 
devine subit robul mirărilor 
grave din capitolul Tulpini 
fulgerate. Obişnuit până 
atunci cu liniştile şi 
aromele plantelor şi pomi- 
lor grădinii sale, suferă 
când le vede strivite sub 
gloanţele partizanilor 
ascunși în umbra lor. 

De bună seamă credinţa 
cruciatului, ca al lui Al. 
Gregorian, întrebuințează 
limbajul dospit pe dinnăun- 
tru cu esenţele magice ale 
poeziei, ceea de conferă ope- 
rei o certă valoare artistică, 
documentul fiind strecurat 
prin filtrul unei sensibili- 
tăți nu de toate zilele. 


Relatările de război ale 
lui Aurel State prin multele 
lor reuşite se impun a fi 
comparate cu remarcabila 
realizare a lui Ion Emilian, 
Călăreţii Apocalipsului. In 
cea din urmă ni se evocă 
epopeea călărașului român, 
frate al calului încă de pe 
vremea regelui Rhesos din 
Iliada lui Homer. Tabloul 
soldaților inamici care se 
distrează împuşcând pe 
Nipru, flamingi, superbe 
păsări de ape, se înrudeşte 
cu multe secvenţe tratate 
de Aurel State. 


Drumul crucii constituie 
şi el un imn şi cantată 
închinată vânătorilor de 
munte români, altă înfră- 
țire din străbuni între 
Român şi munţii, ''mănoşi 
cărunţi”” ai lui Aron 
Cotruş. Port din copilărie o 
sacră amintire unui vânător 
de munte, tânăr ofiţer, 
mort, acoperit de glorie, în 
Caucaz. 


Aurel State urmăreşte să 
ne transmită prin cartea sa 


ÎNVIERE 


_.„„.Sin noaptea aceea 
e Sabat, târzie, 
n a'nviat.... = TAR 

mesajul tuturor celor morți 
în Caucaz, Crimeea, Valea 
Piersicilor, dela cercul polar 
al Siberiei până la Sighet. 

Pentru acest deziderat a 
fost gata să suporte orice 
represalii doar în timp ce-și 
trimitea spre editare 
manuscrisul în străinătate 
el trăia, încă în țară. Stirea 
încetării lui din viață, la 
începutul anului 1984, tre- 
bue verificată. 

Inaintea unei astfel de 
mobile şi sfinte solicitări 
putem rămâne indiferenți? 
Oare nu are dreptate 
Remus Radina când în 
numele Drumului crucii 
îndeamnă exilul românesc 
la unire, peste interese 
meschine de partid sau 
bisericuțe personale? 

Idealul unei Românii 
libere de mâine, este ex: 
primat de Aurel State prin 
acel dor al lui după o lume 
în care să nu trebuiască să- 
ți pregăteşti ceea ce ai de 
spus, celor din jur. 


Ideal simplu cum este 
orice eroism adevărat. Cl 


Si din prag de umbră albăstrie, 
din bulboană de fum de tămâie 
înger de văpăi, pogorînd 
la Mormiînt, 

grăit-a Mariilor zicând: 


“isus, 


pe care-L căutaţi, nu e. 
S'a dus... 
S'a dus în Galileea. 


Drept aceea: 

nu vă'ntristaţi, 

nu vă'nspăimântaţi, 
ci vă bucurați. 


Au, n'auziţi cum bolţile-şi foșnesc 
otăvile'nflorite? 

Amin zic vouă: 

negurile se risipesc 

din genele lumii; din zări. 


Viața cea nouă 


Ţ de pretutindenea urcă 
și zbucneşte'n cântări. 


lată stelele, luna, cununa 


pe cer strălucind. 


lată măslinii mustind - 
jur-împrejur 
untdelemnuri dospite 


în har. 


Bucuraţi-vă, dar! 
Si pregătiți chimvalele, troparele 
binevestind învierea, lubirea 
Aceluia Carele”... 


XAZă Si s'a făcut ziuă deplină 
: şi din Mormint au crescut 
vecii şi nemărginiri de Lumină.... 


Alexandru GREGORIAN 


a 


